নওগাঁ, ২৬ জুন (শীর্ষ নিউজ ডটকম): নওগাঁয় মোটরসাইকেল-ভটভটির মুখোমুখি সংঘর্ষে ২ মোটরসাইকেল আরোহী নিহত হয়েছে। এতে আহত হয়েছেন আরও ৫ জন। নিহতরা হলেন- দেলোয়ার হোসেন (৩৬) ও রহিদুল ইসলাম (৩৮)। নওগাঁ-রাজশাহী মহাসড়কের মান্দা উপজেলার সাতবাড়িয়া চেয়ারম্যানের মোড় নামকস্থানে রোববার বিকেলে এ দুর্ঘটনা ঘটে।  প্রত্যক্ষদর্শীরা জানান, সাতবাড়িয়া চেয়ারম্যানের মোড় নামকস্থানে বিকেলে একটি মোটরসাইকেল এবং যাত্রীবোঝাই ভটভটির  মুখোমুখি সংঘর্ষ ঘটে। এতে মোটরসাইকেল আরোহী উপজেলার সাতবাড়িয়া গ্রামের কছিমুদ্দিনের ছেলে দেলোয়ার হোসেন (৩৬) এবং কাঞ্চন গ্রামের মো. খোদাবক্স ওরফে খুদুর ছেলে রহিদুল ইসলাম (৩৮) মারাত্মকভাবে আহত হন। তাদের উদ্ধার করে দ্রুত মান্দা হাসপাতালে নেয়া হলে কর্তব্যরত চিকিৎসক তাদের মৃত ঘোষণা করেন। তারা ২ জন মোটরসাইকেল যোগে সাতবাড়িয়া বাজার থেকে বাড়ি যাচ্ছিলেন। দুর্ঘটনায় ভটভটির ৫ যাত্রীও আহত হয়েছেন। আহতদের নাম জানা যায়নি।  মান্দা থানার ওসি শীর্ষ নিউজ ডটকমকে জানান, এ ঘটনায় থানায় মামলা দায়েরের প্রক্রিয়া চলছে।  (শীর্ষ নিউজ  ডটকম/ প্রতিনিধি/ এস/সস/ ২০.৫৮ ঘ.)